《杏花》
宋代·董嗣杲

太极林中碎锦堆，花仙曾识探花回。
自知坛上弦歌乐，谁想轩前羯鼓催。
烟撚湿须攒绮绣，露零醉脸削琼瑰。
野行觅酒无童指，拟拾遗仁作药媒。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。